CELEX: 62009CJ0518
Language: lv
Date: 2011-07-21 00:00:00
Title: Tiesas spriedums (piektā palāta) 2011. gada 21.jūlijā. # Eiropas Komisija pret Portugāles Republiku. # Valsts pienākumu neizpilde - Brīvība veikt uzņēmējdarbību un pakalpojumu sniegšanas brīvība - Darbības, kas ir saistītas ar nekustamā īpašuma darījumiem. # Lieta C-518/09.

Tiesas (piektā palāta) 2011. gada 21. jūlija spriedums – Komisija/Portugāle
      (lieta C‑518/09)
      Valsts pienākumu neizpilde – Brīvība veikt uzņēmējdarbību un pakalpojumu sniegšanas brīvība – Darbības, kas ir saistītas ar nekustamā īpašuma darījumiem
      1.                     Brīvība veikt uzņēmējdarbību – Pakalpojumu sniegšanas brīvība – Ierobežojumi – Valsts tiesiskais regulējums, kurā nav nošķirta
            brīvība veikt uzņēmējdarbību un pakalpojumu sniegšanas brīvība attiecībā uz nekustamā īpašuma mākleru uzņēmumiem un nekustamā
            īpašuma aģentiem – Citā dalībvalstī reģistrētiem nekustamā īpašuma mākleru uzņēmumiem un nekustamā īpašuma aģentiem uzlikts
            pienākums izveidot nekustamā īpašuma aģentūru attiecīgajā dalībvalstī, lai varētu darboties tajā – Nepieļaujamība – Pamatojums
            – Neesamība (LESD 49. un 56. pants) (sal. ar 61.–75. un 87. punktu un rezolutīvo daļu)
      2.                     Pakalpojumu sniegšanas brīvība – Ierobežojumi – Valsts tiesiskais regulējums, kurā ir izvirzīta prasība, pirmkārt, par nekustamā
            īpašuma mākleru uzņēmumu un nekustamā īpašuma aģentu pienākumu apdrošināt savu profesionālo atbildību, noslēdzot apdrošināšanas
            līgumu atbilstoši šīs dalībvalsts tiesību aktiem, un nodrošināt pozitīvu savu pašu kapitālu, un otrkārt, uz šādām sabiedrībām
            ir attiecināta pilnīga valsts iestādes, kas atbildīga par būvniecības jomu, disciplinārā kontrole – Nepieļaujamība – Pamatojums
            – Neesamība (LESD 56. pants) (sal. ar 76.–84. un 87. punktu un rezolutīvo daļu)
      3.                     Pakalpojumu sniegšanas brīvība – Ierobežojumi – Valsts tiesiskais regulējums, ar kuru nekustamā īpašuma mākleru uzņēmumiem
            ir uzlikts pienākums veikt vienīgi nekustamā īpašuma mākleru darbību, izņemot trešajām personām sniegtus nekustamā īpašuma
            pārvaldīšanas pakalpojumus, un nekustamā īpašuma aģentiem ir uzlikts pienākums veikt vienīgi nekustamā īpašuma aģentu darbību
            – Nepieļaujamība – Pamatojums – Neesamība (LESD 56. pants) (sal. ar 64.–66. un 85.–87. punktu un rezolutīvo daļu)
      Priekšmets
      
         
               Valsts pienākumu neizpilde – LESD 49. un 56. pants – Darbības, kas ir saistītas ar nekustamā īpašumā darījumiem
            Rezolutīvā daļa:
      1)         Portugāles Republika,
      –        atļaujot starpniecību nekustamā īpašuma darījumu jomā tikai nekustamā īpašuma aģentūrām;
      –        uzliekot citu dalībvalstu nekustamā īpašuma mākleru uzņēmumiem un nekustamā īpašuma aģentiem pienākumu apdrošināt savu profesionālo
         atbildību, noslēdzot apdrošināšanas līgumu atbilstoši Portugāles tiesību aktiem;
      
      –        uzliekot citu dalībvalstu nekustamā īpašuma mākleru uzņēmumiem pienākumu nodrošināt pozitīvu savu pašu kapitālu atbilstoši
         šiem tiesību aktiem un
      
      –        attiecinot uz citu dalībvalstu nekustamā īpašuma mākleru uzņēmumiem un nekustamā īpašuma aģentiem pilnīgu Instituto de Construção e do Imobiliário IP disciplināro kontroli,
      
      nav izpildījusi LESD 56. pantā paredzētos pienākumus, un,
      –        uzliekot nekustamā īpašuma mākleru uzņēmumiem pienākumu veikt vienīgi nekustamā īpašuma mākleru darbību, izņemot trešajām
         personām sniegtus nekustamā īpašuma pārvaldīšanas pakalpojumus, un
      
      –        uzliekot nekustamā īpašuma aģentiem pienākumu veikt vienīgi nekustamā īpašuma aģentu darbību,
      nav izpildījusi LESD 49. un 56. pantā paredzētos pienākumus;
      2)         Portugāles Republika atlīdzina tiesāšanās izdevumus.